text: [{"text_idx": "#000002", "text": "Bilondololwa bya Bipangujo bya mu Bible"}, {"text_idx": "#000004", "text": "Madrame a Butangi bwa Bible"}, {"text_idx": "#000007", "text": "Yesu pa kupwa kutonga batumibwa 12, wa\u0304tu\u0304kile pa lu\u0304lu wa\u0304enda kwa\u0304di kwibungile kibumbo kikatampe kya bantu. Ba\u0304di batambe ku Ngadilea, Yudea, Tyila, Shidona, Shidea, ne bukila bwa Yodano. Ba\u0304mulete\u0304le bantu babela ne ba\u0304di basusulwa na bandemona. Yesu we\u0304babelwile bonso. Kupwa, wa\u0304shikata dya ku lu\u0304lu wa\u0304anza kwibafundija. Wa\u0304shintulwile byotufwaninwe kulonga shi tusaka kwikala balunda na Leza. Tufwaninwe kuyuka\u2019mba tusakilwa Yehova, kadi tufwaninwe kwifunda kumusanswa. Inoko ketukokejapo kusanswa Leza shi ketusenswepo bakwetu. Tufwaninwe kwikala biyampe na bantu bonso ne kwibalombola kanye, enka ne balwana netu bene."}, {"text_idx": "#000008", "text": "Yesu wa\u0304nenene amba: \u2018Kusanswa\u2019nka balunda netu kete kekubwenepo. Tufwaninwe kusanswa ne balwana netu bene, ne kulekela bantu na mutyima umo. Shi ubasanshija muntu, enda ukamumone ponka na ponka ne kumulomba lusa. Longela bakwenu bintu mu muswelo osaka nobe bakulongele\u2019byo.\u2019"}, {"text_idx": "#000009", "text": "Kadi Yesu wa\u0304pele bantu madingi mayampe atala bintu bya ku ngitu. Wa\u0304nenene amba: \u2018Kwikala mulunda na Yehova i kwa kamweno bininge kupita kwikala na lupeto luvule. Mwanda ngivi ukokeja kukwiba lupeto, inoko i kutupu muntu ubwanya kwiba bulunda bobe na Yehova. Leka kuzumbija mutyima pa byakudya, bya kutoma, nansha bya kuvwala. Tala\u2019po bidi toni. Leza witudishanga mafuku onso. Kuzumbija mutyima kekubwanyapo kukulepejeja\u2019ko bu\u0304mi. Vuluka\u2019mba, Yehova uyukile byosakilwa.\u2019"}, {"text_idx": "#000010", "text": "Bibumbo bya\u0304di kebyaivwene kasha\u0304 muntu ufundija pamo bwa Yesu. Bendeji babo ba bipwilo keba\u0304dipo bebafundija bino bintu. Mwanda waka Yesu wa\u0304di wibafundija biyampe nenki? I mwanda byonso byaa\u0304di wibafundija bya\u0304di bitamba kudi Yehova."}, {"text_idx": "#000012", "text": "Bipangujo: Le i bika byotufwaninwe kulonga pa kwikala balunda na Yehova? Lelo Yehova usakanga wikale namani na bakwenu?"}, {"text_idx": "#000013", "text": "Busapudi Butumbe bwa ku Lu\u0304lu"}, {"text_idx": "#000014", "text": "Tala nshintulwilo ya myanda mikatampe ya mu mwisambo wa Yesu."}, {"text_idx": "#000017", "text": "Ba Adama ne Eva Keba\u0304ko\u0304kelepo Leza"}, {"text_idx": "#000025", "text": "Bamwikeulu Abasapula Kubutulwa kwa Yesu"}]